నేత్రవ్యాధులు చికిత్స
కంటి కలక అనేది తాత్కాలిక నేత్రవ్యాధులలో ఒకటిగా భావించవచ్చు. ఈ వ్యాధి సోకినప్పుడు కళ్ళలో ముందుగా స్వల్పంగా మంట లేక అయోమయమైన బాధ ఉంటుంది. క్రమంగా కన్ను ఎర్రబడుతూ బాధ తీవ్రం ఔతూ ఉంటుంది. విపరీతంగా పుసి కడుతూ ఉంటుంది. ప్రస్తుతం వీటికి ఆయింటు మెంటు వాటితో నివారణ లభిస్తుంది. కంటి కలక ఆరంభం అయిన వెంటనే నేత్రవైద్యుని సంప్రదించి చికిత్స చేయించడం ఉత్తమం. ఒక కంటితో ఆరంభమై రెండవ కంటికి సోకే ప్రమాదం ఉంది. ఇది ఒకరి నుండి మరొకరికి సోకే ప్రమాదం ఉంది. ఈ వ్యాధి సోకిన వారు కంటి అద్దాలను వాడడం ద్వారా ఇతరులకు వ్యాపించడం కొంతవరకు నివారించవచ్చు. సాధారణంగా ఈ వ్యాధి నివారణకు 3 నుండి ఒక వారం కాలం వరకు సమయం ఔతుంది.
చత్వారం అంటే చూపు మందగించడం. సాధారణంగా ఇది 40 సంవత్సరాల నుండి ఆరంభం ఔతుందని విశ్వసిస్తున్నారు. అయినప్పటికీ ఇది కొందరిలో ముందుగానూ కొందరిలో ఆలస్యంగానూ ఆరంభం ఔతుంది. అక్షరాలు స్పష్టంగా కనిపించక పోవడం, చదవలేక పోవడం, చిన్న అక్షరాలు చదవలేక పోవడం మరియు సూది వంటి సన్నని ద్వారం కనిపించపోవడం వంటి సమస్యలు ఉంటాయి. క్రమంగా ఇది అధికమౌతూ ఉంటుంది. నేత్ర వైద్యుని సంప్రదించి ఈ సమస్యను అధిగమించవచ్చు. సాధారణంగా కంటికి దూరదృష్టికి హశ్వదృష్టికీ అవసరమైన కంటి అద్దాలను ధరించడం ద్వారా అధిగమించవచ్చు. 
వీటిని వెలుపలికి తీసి రూజూ శుభ్రపరచి తిరిగి ధరించాలి. రాత్రివేళ వీటిని తీసి వాటికి ప్రత్యేకించిన సొల్యూషన్‌లో భద్రరపరచాలి. చూపు కొద్దిగా మందగిస్తుంది. అక్షరాలు మసగ్గా కనబడటం ప్రారంభిస్తాయి. మన కంట్లో ఒక కటకం (Lens) ఉంటుంది. అది ఒక సంచిలా ఉంటుంది. బయటి నుంచి వచ్చే కాంతి కిరణాలు ఈ కటకం ద్వారా వెళ్లి లోపల ఉండే రెటీనా మీద పడతాయి. అప్పుడే మనం దేన్నైయినా చూడగలుగుతాం. వయసు పైబడుతున్నప్పుడు కంట్లోని కండరాలు బిగుసుకుపోతాయి. కటకం తన సహజమైన మృదుత్వం కోల్పోయి గట్టిపడుతుంది. కటకానికి సంబంధించిన ప్రొటీన్లలో వచ్చిన కొన్ని రసాయనిక మార్పుల వల్ల కటకం మీద మచ్చలు ఏర్పడతాయి. ఈ స్థితినే శుక్లాలు (Cataract) అంటారు. ఈ శుక్లాల కారణంగా కిరణాలు లోనికి వెళ్లలేవు. ఫలితంగా చూపు మందగిస్తుంది. కొందరికి దగ్గరి చూపు మందగిస్తే మరికొందరిలో దూరం చూపు మందగించవచ్చు.
దీనిని శస్త్రచికిత్స ద్వారా మాత్రమే నివారించవచ్చు. ఒకప్పుడు ఈ చికిత్స చేయడానికి 10 మిల్లీమీటర్ల మేర కత్తిరించి శస్తచికిత్స చేసే వారు. ఆపరేషన్ సమయంలో కంటికి మత్తు ఇంజక్షన్ వేసే వారు. శస్త్రచికిత్స తరువాత కంటిమీద చిన్నపాటి తెరను ఉపయోగిస్తారు. దాదాపు ఒక మాసం కంటి మీద వెలుగు పడకుండా జాగ్రత్త పడడం అవసరం. కంటిలో సబ్బు, సీకాయ, నీరు వంటివి పడకూడదు కనుక సాధారణ స్నానం చేయడానికి కొన్న వారాలు వేచి ఉండాలి. తల స్నానం చేయడానికి మాసాల కాలం వేచి ఉండాలి. నిద్రించే సమయంలో ఒకే వైపు నిద్రించాలి, కఠినమైన పదార్థం తినకూడదు. వంటి జాగ్రత్తలు అవసరం.
అయినప్పటికీ ఇప్పుడు ఆధునిక చికిత్స ద్వారా దీనిని ఇంజక్షన్ లేకుండా చుక్కల మందును ఉపయోగించడం ద్వారా శస్త్ర చికిత్స చేస్తున్నారు. ఈ చికిత్స కొరకు ఇప్పుడు 2.5 మాత్రం కత్తిరించి శస్త్ర చికిత్స చేయబడుతుంది. ఇది కంటి పాప మీద చేయబడుతుంది కనుక త్వరితగతిలో స్వస్థత చేకురడానికి అవకాశం ఉంది. ఈ చికిత్స తరుచాత కొన్ని గంటల సమయంలో పేషంటును ఇంటికి పంపుతారు. క్రమబద్ధమైన వైద్యపర్యవేక్షణ అవసరం. శస్త్రచికిత్స తరువాత దాదాపు రెండు మాసాల కాలం మందులు మరియు మాత్రలు తీసుకోవడం అవసరం. ఇదికు విదేశాలనుండి దిగుమతి చేసుకున్న వైవిద్యమైన కటకం వాడుతుంటారు. కనుక శస్త్ర చికిత్స తరువాత కంటికి అద్దాలను ధరించడం ఒక విధానం అయితే మరొక విధానంలో అద్దాలు ధరించవలసిన అవసరం లేకుండా కూడా శస్త్రచికిత్స చేయబడుతుంది. ఈ చికిత్స చేయించుకున్న 3 రోజుల తరువాత వంటచేయడం, గుడ్డలు ఉతకడం, టి.వి చూడడం , పత్రిక చదవడం , మోటర్ బైకు, కారు వంటి వాహనాలను నడుపవచ్చు వంటి సాధాణ పనులు చేయవచ్చు. ఈ చికిత్స తరువాత రెండవ రోజు వైద్యపర్యవేక్షణ తరువాత ముఖం కడగడం మరియు స్నానం వంటివి చేయవచ్చు.
అత్యాధునికంగా ఈ చికిత్సలో 1 మి.మీ మాత్రమే కత్తిరించి చేయబడుతుంది. ఈ చికిత్సకు మత్తు ఇవ్వడానికి ఇంజక్షన్ కూడా అవసరం లేదు. కంటికి శస్త్రచికిత్సకు 48 గంటల ముందు నుండి 
చుక్కల మందును వాడిన తరువాత ఈ చికిత్స చేయబడుతుంది. కాని ఇలాంటి చికిత్స చేసే వైద్యులు చాలా అరుదుగా ఉన్నారు. 1 మి.మీ కత్యిరించడం ద్వారా త్వరితగతిలో నివారణ లభిస్తుంది.
ఆధునిక చికిత్సలో కంటికి తుల్యమైన దృష్టి లభించడానికి అవకాశంఉంది.